
DUMNORIX, A PLAY 
FABULA BRACCATA 



By Max Radin 
Newtown High School, New York City 



Personae 

Galli 
Casticus, Sequanus 
Eportx, Aexiuus 

Ratissa, Aedua, uxor Dumnorigis 
Sania, Aedua 
Dumnorix, Aeduus 
Diviciacus, Aeduus 
Bustuccus, Belga 
Gerdo, Arvernus 
Anus 
Servi. Milites 

Romani 
P. Verginius Rufus, tribunus 
A. Trebatius Testa 
D. Iunius Brutus, tribunus 
C. Herennius, tribunus 
C. Iulius Caesar, imperator 
A. Caesennius, centurio 
Optio 

Strobilus, servus 
Thyrsus, servus 
Servi. Milites 

Scaena 

Actus Primus, Bibracte 

Actus Secundus, Ad Portum Itium 

Actus Tertius, Ibidem 

Actus Primus 

(The scene is a courtyard in the house of 
Dumnorix near Bibracte. A gate leads to an 
outer yard protected by a stockade fence. In 
back is the house. Slaves are passing in and 
out from the courtyard into the house. Cas- 
ticus and Eporix are discovered on the stage.) 

Casticus: Nunc autem ubi est ? 

Eporix: Quem dicis? Diviciacum? Ut semper, apud 
Caesarem. 

Cast.: Nulla ergo ex eo spes ? 

Ep.: Nulla. Nee minim. Qualis quantusque esset iste 
noster princeps nisi Romanis dominantibus! Amicus est, familiaris 
Caesaris. Di boni! Honor egregius, eximia laus, cum regis filius 
regumque nepos amicus appellatur advenae cuiusdam Italici! 

Cast.: Qui auro corrumpitur, lucrum saltern facit. Quid ille 
adsequitur qui se vanis verbis vendit ? 

Ep.: Gratiam apud hostes. Sed mihi crede, Castice, si ilia 
die, quam tu memoria tenere debes, puncto temporis serius advenis- 
set Dumnorix, non nunc quereremur Diviciacum, Diviciaci filium, 
proditorem patriae, Romanorum adsensorem. 

Cast.: Quamquam, si ska tua tunc interemptus esset, alius 
exstitisset Diviciaci similis. 

Ep.: Alius sed non Diviciacus. Ignoras scilicet quid apud 
nos nomen valeat. Vergobretum habemus stultum, principem 
civitatis perfidum. Sine bis autem nominibus prorsus imbecilles 
sumus. Quae si aliter forent, nunc nunc tempus esset Galliae 
liberandae. 

Cast.: Vera dicis. Nunc tempus adest diu speratum. 

Ep.: Et nos id loquendo conterimus. Utinam qui paternum 
nomen usurpat, animum paternum accepisset! aut qui ammo 
maior est natu, ille et aetate antecederet! 

Cast.: Quis non eadem faceret vota ? Si Gallos rogabis, omnes 
eadem dicent. Dumnorigem esse quem, quamvis annis minorem, 
principem oporteat appellari Aeduorum. 

Ep.: Scio. Haec causa est cur sperare nondum desierim. 

Cast.: Numquid et Dumnorix sperat ? 

Ep.: Sperat quidem. Fortasse etiam cogitat. 

Cast.: Quid tandem cessat? Is vir est cuius manus consilio 
numquam deese solita sit. 

Ep.: Suspectus est Caesari. Custodiunt eum multi Romani 
et — pudet confiteri — Aedui. Nihil agit quod non statim Caesari 
nuntietur. Sed si paucos dies exspectare vis — 
(Ratissa comes from the house.) 

Ratissa: Salvere iubeo. 
Ep., Cast.: Et tu salve, mulier. 
Ratissa (to Eporix) : Ecquid novi de castris ? 
Ep.: Percontatum ipse hue adveni. Venietne Dumnorix ? 
Ratissa: Veniet, et mox. 
Ep. (in a lower voice) : Et legati Helvetiorum ? 
Ratissa: St! Sania domi est. 
Ep.: Qualis Sania ? 

Ratissa: Sobrina nostra quam Romanam dicunt magis quam 
Aeduam. 

Ep.: Scio. Videre nolo. Vale. 

Cast.: Vale. 

Ratissa: Valete ambo. 

(Sania comes from the house just as the two are 
leaving. She looks inquiringly at Ratissa.) 

Sania: Qui hi sunt ? 

Ratissa: Alter Aeduus alter Sequanus — amicus uterque Dum- 
norigis. 

Sania: Me, ut videtur, vitare volebant. 

Ratissa: Minime, minime. Dumnorigem salutatum abeunt. 

Sania: Venit ? 

Ratissa: Si passus est Caesar. Nam omnia quae nunc facimus 
Aedui, permissu facimus Romanorum. 

Sania: Die mihi, Ratissa, ecquem umquam vidisti Roman- 
orum? 

Ratissa: Numquam. Tu autem multos iam. Nonne? 

Sania: Multos. 

Ratissa: Quali sunt habitu ? 

Sania: Homunculi deformes. 

Ratissa: Quid dicis ? Sed cur igitur eos tu diligis ? 

Sania: Egone ? 

Ratissa: Ita aiunt. 

Sania (with bitterness) : Odi eos sicut tu, sicut omnes. 

Ratissa: Ego quidem non odi. 

Sania: Itane ? Diligis fortasse eos qui gravissimis contumeliis 
maritum obruerunt: qui in concilio Aeduorum eum de sella surgere 
iusserunt: qui tamquam fugitivum deprehensum in provinciam 

ad praetorem deduxerunt. Tune oblita es qualis patris sis filia, 
qualis soceri nurus ? 

Ratissa: At aiunt fere omnes — 

Sania: Scio, a Romano quondam amatam me aiunt: nee f also. 

Ratissa: Sania! 

Sania: Fateor. Et ego ilium amavi. (After a pause.) 
Etenim haec praecipua est causa cur oderim. 

Ratissa: Idcirco odisti quia amasti ? 

Sania: Idcirco sane. Mendacem esse, perfidum, durum — 
hoc est Romanum esse. 

Ratissa (embraces her): Sania — soror! O si antea cognossem! 
(.4 shout is heard outside. Eporix hurriedly 
enters.) 

Ep.: Dumnorix adest! Dumnorix! 

(Ratissa runs to the gate. As Eporix is 
about to follow, Sania calls him.) 

Sania: Aeduus es — Nonne ? 

Ep.: Ita. 

Sania: Dumnorigis amicus ? 

Ep.: Cliens. 

Sania: Et Diviciaci ? 

Ep.: Inimicissimus: immo hostis. Etenim non iam est civis 
meus. 

Sania: Cur me suspectam habes Dumnorigis sobrinam ? 

Ep.: Quae inter barbarum et Romanam potest esse fides ? 

Sania: Iam iam te errare evincam. 

(Dumnorix, in Gallic costume, enters with 
Ratissa. The other two go to greet him.) 

Dumnorix: Salvete omnes ! 

Ep.: Salve Dumnorix! Laeta te fronte esse video. 

Dum.: Quidni? Nonne laetari debet is cui ipse Caesar 
favere se ostendit ? 

Ep.: Favetne tibi ? 

Dum.- Mihi quidem. Stabam enim in castris cum aliis 
Aeduis, cum ipse praeteribat. Salutamus omnes. Ille resalutat 
et cum me aspicit leniter arridet. 

Ep.: Ceteris fortasse. 

Bum.: Nullo modo. Nam illorum capita altius erant demissa 
quam ut oculis conspectum Caesaris petere possent. Unus ego 
intueri audebam. 

Ep.: Haec fortasse erat causa cur arrideret— sed Romane. 

Bum.: Amici— sumus amici omnes — {To Sania.) Ignosce, 
Sania, quod olim tibi diffisus sum,— diebus fortasse quattuor aut 
quinque, se paullulum commutaverit risus ille Romanus Gai 
Caesaris. Ita risit, nam bene memini legatus populi Romani cum 
coram civibus meis iram fratris humiliter deprecari coactus essem. 
Ita risit cum iurarem fidum me fore populo Romano. Iuppiter!— 
nam tu vidisti ignominiam — iam et ultionem videbis. 

Ep. : Quamvis brevis mora vix ferenda. 

Sania: Dies igitur instat. 

Bum. : Tribus post diebus f rumentum metiri oportebit exercitui 
Romano, si adfuerit frumentum. 

Sania: Aderitne ? Multum multis in oppidis celatum dicitur. 

Bum.: Quod celatum est nonnumquam haud facile invenitur. 

Sania: At Liscus patefaciet. 

Bum.: Nolet, si sapiet. 

Ep.: Superior vergobretus subito, aiunt, mortuus est. 

Sania: Quid si frumentum Romanis non suppeditabit ? 

Bum.: Vivendum est etiam militi. Deserent signa multi. 
Complures ordines, legio tota fortasse deficiet. Ira perturbatione 
clamore plena erunt castra. 

Sania: At ne hoc quidem satis. Multo enim maior pars 
exercitus restabit a qua frustra nos defendere conabimur nisi 
Helvetii iter in Romanos converterint. 

Ratissa: Ita - est. Nisi Helvetii iter converterint. 
{A momentary silence?) 

Sania: Intellego! Facient! Convertent! lam dudum vos id 
cognostis. Ogratias, gratias vobis, dinostri! di Gallici! nunc ago. 
Audiistis enim mea vota. 

Ep : Nee Aedui sibi deerunt. Decern milia prope exspectant 
armatorum dum signum audiant. 

Sania: Hoc unum mini responde, Dumnorix! Si Romani — 
vel pauci ex eis — mortem fugerint, si comprehensi sint vivi — si 
Caesar — 

Bum.: Vereor ne interfectum proelio se malit. 

Sania: Occidentne eum Helvetii ? 

Dum.: Occident, sed paullo post. 

Sania: Cruciatus edent ? 

Dum.: Nullum genus praetermittent cruciatus. lure id 
quidem. Quale supplicium immerito ille feret qui per insidias 
nocturno impetu mulieres imbellesque pueros trucidavit ? 

Sania: Legati quoque ? 

Dum.: Et illi. 

Sania: Quid tribunis net ? 

Dum.: Parcetur nemini. 

Sania: Utinam adsim! 

Dum.: Cui rei ? 

Sania: Cum tribunos in crucem agent. 

Ratissa: Quid si iter Helvetii non convertant — si Liscus te 
metuere desinat — si aliunde sibi Caesar frumentum comparet ? 

Dum.: Si — si — si — Nihil umquam faciunt qui illo verbo 
nimium utuntur. Omnia cogitata provisa comparata tibi con- 
firmo — nihil esse quod diligentiam nostrorum fugere potuerit. 
Quid amplius vis ? 

Sania' Desine, Ratissa mea, nimis esse prudens. 

Ratissa: Patrem habui. Quotiens cogitantem vidi! quotiens 
meditantem! Nee cum semel consilium cepisset fieri posse existi- 
mavit ut se spes sua falleret. Sed non de vobis queror — monere 
tantum cupio. Audaces esse decet eos qui magna moliuntur — 
sociorum est praecavere. 

(A slave comes from the gate and whispers 
something to Dumnorix. The latter springs 
from his chair in unbounded amazement.) 

Ep.: Quid est ? Qui adfertur nuntius ? 

Dum.: Diviciacus adest! Discedite. Solus cum solo agere 



volo. 



(Ratissa, Sania, and Eporix turn to go into the 
house. Dumnorix remains standing, facing 
the gate, as Diviciacus enters. The latter is 
in Roman costume, an elderly man with close- 
cropped hair and clean-shaven face. He wears 
a toga and certain military insignia.) 

Diviciacus: Salve! (There is no answer. Diviciacus pro- 
ceeds.) Hospes molestus, sentio, intro fratris mei domum. 

Dum.: Aedua est. Sordidius tectum quam ut amicum 
Caesaris excipiat. 

Div.: Amicus sum Caesaris — non infitior — et tuus. 

Dum.: Longe a me absit ut ausim socium me adiungere 
Caesari. 

Div.: Nee minus quam tu sum patriae amans. 

Dum.: Ipso vestitu scilicet amorem prae te fers! 

Div.: Vere qui amat, saluti consulit. Civis servare volo, 
terrain a rapinis defendere. lam vides orbem terrarum a populo 
Romano domitum. Num tu existimas Aeduos resistere eis posse 
quorum impetum coniuncti firmissimi populi non valuerint sus- 
tinere ? Et in provincia et trans Alpes multae et magnae gentes 
sese in fidem permiserunt Romanis. 

Dum.: Multi et illuc fuerunt Diviciaci. 

Div.: Nee defuerunt Dumnoriges quorum si caecum consilium 
plus potuisset, tantum esset eis nunc reliqui quantum flamma 
obire non potuisset aut rapax miles neglexisset. (His voice changes 
to one of expostulation.) Mi frater, si ab Helvetiis superatus de 
terra nostra discesserit Caesar, num prorsus oblitus es quantum 
nobis impendeat periculum ? 

Dum.: Unde ? 

Div.: A tergo — ab Ariovisto. 

Dum.: Hoc ergo consecuti sumus. Filius illius viri quem 
maxime horrebant Germani, ultro Germanos timet. 

Div.: Fortis es; quisneget? Quid autem proelio ad Mageto- 
brigam nobis profuit ista vestra f ortitudo ? 

Dum.: Consensio hostium nostram vicit discordiam. 

Div.: At vicit. Quid nunc faciamus victi si iterum adoriatur 
Ariovistus ? 

Dum.: Uno post anno — 

Div.: Quid si exspectare nolit? Mihi crede, frustra laborabis 
qui cum fatis contendes. Nunc nunc inter Germanum dominum 
est optandum et Romanum — inter crudelem tyrannum et man- 
suetum imperatorem. Num difficilis est optio ? 

Dum.: Difficillima. Acerbissimis supplidis constitutis, corpori 
tantum minatur Germanus, Romanus autem animo, quippe qui 
servitutem gratam efficiat. 

Div.: lam pridem mentem tuam novi. Sed si non tibi, 
coniugibus liberisque Aeduorum consule. Salus nostra cum 
Caesaris salute penitus implicata est. Opus illi est nunc frumento. 

Dum.: Sibi sumat. 

Div.: Unus Aeduorum ipse praebere potes. 

Dum.: Egone ? 

Div.: Quis alius ? 

Dum.: Magistratus sunt Aeduis. Munere fungantur. 

Div.: Noli tergiversari. Privatus summum magistratum ob- 
tines. Quis nescit quid apud plebem possis ? Scimus omnes Aedui. 
Scit ipse Caesar. 

Dum.: Ain tu? Caesarem scire dicis? A quo certiorem 
factum ? 

Div.: Nee maiora ignorat. 

Dum.: Quae maiora ? 

Div.: Scit Caesar quo duce equitatus in iniquum locum 
incident; scit qui primus fugere coeperit; 'scit qua ratione unus 
e proelio incolumem se eripuerit. 

Dum.: Bonis utitur exploratoribus. 

Div.: Oro te Dumnorix obsecroque, noli te perdere. Praesta 
officium tuum. 

Dum.: Praestabo. I, domino renuntia me recusare postulata. 

Div.: Si vocabit Caesar — 

Dum.: Me reperiet ubi me esse decet — Gallorum in acie. 

Div.: Nempe Helvetiorum! 

Dum.: Ita. Restat vel una gens Gallica quae Romanos 
metuere nondum didicerit. Hac ipsa nocte profecturus sum. 

Div.: At fieri potest ut ante noctem — 

Dum.: Gratiam habeo. Monitum me intellego. (Calls out 
into the courtyard.) EhoTracho! Burne! Equam comparate. 

(At the noise caused by the running of the 
slaves to carry out his orders Sania and 
Ratissa come from the house in great alarm. 
Dumnorix hurries to them) 

Nolite commoveri. Eo ad castra Helvetiorum. Salvas vos 
praebebit Eporix. Fortasse etiam Caesar mulieres vexare indig- 
nabitur. 

Ratissa: Tune nos relinquis ? 

Dum.: Oportet. Monet me frater carissimus ut extemplo 
proficiscar nisi vi prohiberi malim. 

(There is a confused noise outside, of shout- 
ing and running. Eporix enters in great 
agitation.) 

Ep.: Sero agis, Dumnorix! Romani — 

Dum.: Quid dicis! 

Ep. (breathless): Romani — adsunt — refertum praedium — 
undique tenemur circumventi. 

(Dumnorix stands still in momentary con- 
sternation. Then, with a cry of fury, he 
draws his sword and is about to dash out.) 

Dum.: Agedum. Vendam, non dabo eis victoriam. lam 
iam cavete, taetrae beluae! 

(Ratissa attempts to hold him. He breaks 
from her and is almost at the gate when 
Diviciacus puts his hand on his shoulder.) 

Div.: Sero agis, Dumnorix. 

(Dumnorix stops irresolute. Then, as the 
hopelessness of his efforts becomes apparent, 
he drops his sword and stands with his face 
buried in his hands, sobbing. The tribune 
P. Verginius Rufus opens the gate. As Sania 
sees him, she gasps and retires out of sight.) 

Rufus: Heus tu Dumnorix! Vocat te Caesar. 

Dum. (making a gesture of despairing submission) : Praecede. 
Sequor. 

Actus Secundus 

(Four years later. The camp of Caesar near 
Portus Itius. In the background is the tent 
of the tribune Decimus Brutus. A number of 
young officers are chatting or playing dice. 
Among them are Aulus Trebatius, Gaius 
Herennius, Publius Verginius. A young 
slave, Thyrsus, comes running onto the stage 
from the right, followed by an older one, 
Strobilus. At the end of the stage Thyrsus 
trips and falls and is immediately pounced 
upon by Strobilus.) 

Strobilus: Tehabeo, verbero! Furtrifurcate! Cedo! Redde 
argentum. 

Thyrsus (to officers): Auxilium mihi, viri clarissimi, oro 
feratis. 

Verginius (without turning): Quid negoti 'st? Tu, Strobile, 
quid hominem pugnis enicas ? 

Strob. (letting Thyrsus go, who rises at once and runs to the back 
of the stage, Strobilus shaking his fist at him) : Ego ut ei parcam ! 
qui mihi misero peculium surripuit. 

Thyr.: Ego tibi peculium! Unde partum? Aut quando tu 
gulae denegasti quod ex erili area clam abstulisti ? 

Strob.: Quid ais ? furcifer ? Etiam negas ? 

Thyr.: Aio argentum me coegisse quod ex syngrapha iam 
dudum mihi debeas. 

Strob.: Ex syngrapha tibi! qui ne id quidem scis acceptumne 
an expensum oporteat quod furatus sis, referre. 

Thyr.: At tu quidem bene scis. 

Strob.: Quid multis opus est verbis ? In ius te voco. 

Thyr.: Non eo. 

Strob.: Non is! Audite, viri, hominis impudentiam. In ius 
vocatus, ire recusat. Nonne e lege obtorto collo trahi licet ? 

Trebatius: Ita lex iubet. "Si calvitur, pedemve strait — " I, 
macte virtute tua, obtorque collum. 

Strob. (rushing at Thyrsus who dodges him) : Faciam. 

Verg.: Utrique tergo malum comparatur. En dominus! 
(Both slaves scurry off, left, as Brutus enters, 
right.) 

Brutus: Qui sunt hi qui currunt ? Agnoscere videor. 

Treb.: Familiares tui. 

Brut.: Intellego. Numquid moleste fuerunt ? 

Treb.: Minime. Philosophice enim disceptabant. 

Brut.: Qua de re ? Uter esset nequior servus ? Quaestio dif- 
fidllima. Sed satis multa de istis. Nuntium adfero mirabilem. 
Favete auribus! 

Verg.: Horreo exspectans. Quid est? Num Caesaris caput 
capillum promittere incipit ? 

Brut.: Certum 'st Caesari exercitum in Brittaniam traduci. 

Omnes (in great excitement, to each other and to Brutus) : Quid 
dicit? Quo? Iterum in Brittaniam? Non ibo. An insanit 
Caesar ? 

Brut.: Ita est, amid. Navibus ero praefectus ego. 

Treb.: Gratulor tibi, mi Brute, quod mox inter nautas nau- 
seaturus es. 

Brut.: Tibi ipse gratulare. Num creditis vos Caesarem relic- 
turum? 

Verg.: Vinctosne catenis nos secum ducere in animo ei est? 
Nam aliter non ibo. 

Herennius: Nee ego. Iuro per dextram imperatoris et eius 
calvissimum caput. 

Verg.: O portentum! Quam non iurandum iurasti ius iuran- 
dum! 

Treb.: Iurate, Romani. Coniurant fratres nostri Aedui. 

Her.: Recte admones. Relinquenturne isti Aedui ? 

Brut.: Ex ipsis quaere. Advenire video Dumnorigem. 
(Dumnorix joins the group from the right. 
He wears complete Roman military costume. 
His hair is closely cropped like that of the 
other officers.) 

Dum.: Salvete. 

Omnes: Salve, Dumnorix. 

Brut.: Numquid novi ? 

Dum.: Nihil, nisi quae ipse scis. Fama est iterum in Brit- 
taniam navigandum. 

Brut.: Quid de ea re dicunt Galli ? 

Dum.: Quid nostra refert ? Non ex Gallorum decretis bellum 
a Caesare geritur. 

(The others have been laughing and chatting 
among themselves. Herennius nudges Tre- 
batius, who calls out.) 

Treb.: Dumnorix, tribus te verbis volo. 

Dum.: Mille, si placet. 

Treb.: Nonne nuper nobis dixisti nomen tuum tua idem esse 
quod nostra lingua rex. 

Dum.: Ita est. 

Treb.: Cave igitur, sis, Bruto nimis utaris familiariter. 

Dum.: Cur, quaeso ? 

Treb.: Fatalis gens ad reges tollendos. Hanc tu cave, Dum- 
norix. 

Brut.: Nimis antiqua revolvis, Trebati. Non sum tam brutus 
Brutus qui nesciam obsolevisse iam istam rationem regum tollen- 
dorum. Et ego philosophari scio. Solus sapiens est rex. Vin 
tu, inepte, sapientiam tolli ? 

(An orderly [optio] enters.) 

Optio: Redit in castra imperator. 
Brut.: Eamus salutatum. 

(As the others hurry of the stage to the left, 
Dumnorix stands looking after them. Then 
he walks to the right of the tent, where he takes 
a seat upon a stool and remains there some 
time, apparently lost in thought. Several 
Gallic chieftains enter from the right, all in 
native costume. Among them are Bustuccus 
and Gerdo. After them, Eporix and Sania, 
the latter in the costume of a slave. The 
others seem somewhat hesitant, but Eporix 
walks close to Dumnorix. 

Ep.: Dumnorix! 

Dum.: Quis me appellat? Salve, Eporix. Et vos salvete, 
viri, quiqui estis. 

Bus.: Nonne me agnoscis, Dumnorix ? Patris tui hospitem ? 

Dum.: Nunc quidem agnosco. Salve, Bustucce! 

Bus.: Salve, Dumnorix! Salve, spes Gallorum! 

Dum.: Erras, hospes. Omnis Gallorum spes aliunde pendet. 

Bus.: Aliunde ? Qua ex re ? 

Dum.: Romana. 

Gerdo: Quid dicis ? Tu quoque tam brevi es Romanus f actus ? 

Dum.: Gallus sum, ut semper. Hoc tamen adfirmo: nisi per 
Romanos salvam rem Gallorum esse non posse. 

Gerdo: Tene id dicere! 

Dum.: Dico quod sentio, quod unumquemque sentire ipse 
intelleges cum diutius inter Romanos versatus eris. 

Gerdo: Nequiquam igitur speramus omnes Galli ducem te 
fore liberandae patriae. 

Dum. (with a little smile) : Liber est cui animus est liber. 

Gerdo (fiercely): Maxime servit is qui se ob servitutem con- 
solatur. 

Bus.: Illudit nobis Dumnorix. Fieri non potest ut tam super- 
bum, tamque ferox ingenium brevissimo tempore iugum tam 
patienter ferre didicerit. (Turns to Dumnorix.) Noli socios nos 
contemnere, Dumnorix. Non sumus de plebe garruli curiosique 
senes. Apud nostras honorati ad te convenimus auxilium laboranti 
patriae postulatum. Te exspectamus principem, te sequi cupimus; 
te duce vincere conndimus. 

Dum. (after a short pause) : Frustra me tentatis. Quam fidem 
Romanis praestiti, inviolatam servabo. (Rises.) lam discedite. 
Etiam plura audire rlagitium esset. 

(Gerdo is about to reply, but is checked by Bus- 
tuccus. The Gauls seem irresolute. Finally 
they turn to go. As they reach the exit, Bus- 
tuccus turns.) 

Bus.: Imus. Di tibi ob proditionem atque ignaviam poenas 
dignas persolvant. 

(Sania remains behind and takes a seat at the 
back of the stage. Eporix remains with 
Dumnorix.) 

Ep.: Durior eras. Honesti viri sunt qui et te diligunt et 
patriam liberare ex animi sui sententia student. 

Dum.: Non nego. Sed novi civis meos. Quod semel vix 
cogitatum sentiunt statim divulgatur, et ante ad hostium auris 
pervenit quam ad eos qui efficiendi partes susceperunt. 

Ep.: At consiliorum participes habere necesse est. 

Dum.: Quorum satis magnam copiam habeo, at quam fidis- 
simorum. Etiam apud Aeduos unum inveni qui et tacere possit, et 
cum opus sit, agere. 

Ep.: Apud Aeduos ? Quemnam ? 

Dum. (smiling) : Rogas ? Ipsum te. 

Ep.: Ne ego quidem certo scio quid tibi sit in animo. 

Dum.: Scis quantum ego ipse. Scis hoc unum a nobis ex- 
spectari dum nuntii Caesarem in Brittania esse referant. Tunc 
eodem tempore bellum in quattuor disiunctissimis Galliae partibus 
movebitur; expugnabuntur hiberna; hostes concidentur. 

Ep.: Sed sine te duce nihil ex eis rebus emcietur. 

Dum.: Non deero. Quintum iam annum laboro. Nee, ut 
olim, temere et confuse omnia agentur. Ab hostibus doctus arma 
in hostes fero. Minus Romanos timeo quam Gallos ne ab invidis 
adducti consilium irritum faciant. 

Ep.: Quod ad Aeduos attinet nihil est quod te dubium facere 
possit. Quandocumque signum dabitur, parati erimus. Satis nos 
deceptos elusos relictos ab Romanis sentimus. 

Dum.: Ceterorum litteris idem mihi nuntiatur. 

Ep.: Unum doleo. Malorum nostrorum machinator nos 
effugiet. Cum Galliam defecisse compererit Caesar, quid eum 
impediet quin navibus per aestivum mare Hispaniam petat ? 

Dum.: Effugiat. Quid mea refert? Quin etiam si vivum 
comprehendero, incolumem in provinciam deducendum curabo. 
Non cum homine mihi res est, sed Romano. Nee iam eum odi. 
Occisis militibus, demersa classe, non nobis plus nocere poterit 
quam dentibus remotis fera. 

Ep.: At habes quae tuo nomine queraris. 

Dum.: Haec condono. Num solus Caesar clemens? 

Sania: Pulchre omnia. Et tamen metuo. 

Dum.: Scilicet ne Caesar consilia reperiat. 

Sania: Fortasse iam repperit. 

Bum.: Fieri non potest. Summis honoribus me afficit. 
Nemini plus confidit. 

Sania: Dolosus Romanus. 

Dum.: Eo facilius deceptus. 

Sania: Dicunt multi omnia auxilia secum in Brittaniam 
traducturum Caesarem. 

Dum.: Hoc tamen scio. Relinquar ego in Gallia; Caesar 
enim pollicitus est. 

Ep.: Nee milites nee tribuni transmittere gestiunt. Brit- 
tanorum periculum anno superiore fecerunt. Sunt qui dicant non 
fore dicto audientem exercitum. 

Dum.: Noli ita existimare. Quod iussi erunt, facient. 
Utinam nostri exercitus ita ad parendum eruditi fuissent! 

(Sania has in the meanwhile gone to one side. 
Dumnorix continues in a lower tone.) 

Hoc mini responde. Quem petit Sania tribunorum ? 

Ep.: Verginium, ni fallor. 

Dum.: Ille igitur est qui earn olim in provincia — 

Ep.: Ita prorsus existimo. 

Dum.: Timeo ne quando ira incitata nostrum consilium 
praeoccupet. 

Ep.: Et ego. 

Dum.: An agnovit earn Verginius ? 

Ep.: Non agnovit. Sania autem toto animo tempus iniuriae 
vindicandae exspectat. Transeundum Verginio cum Caesare, 
facultasque ulciscendi praetermittenda, nisi properat: idcirco 
properabit. 

Dum.: Monenda est; sed postea. Adsunt Romani. 

(A group of Roman officers enter, who exchange 
greetings with Dumnorix. After a minute or 
so, Caesar enters with Brutus and a few other 
tribunes!) 

Caesar: Salve, mi Dumnorix. Fausta te hora nactus sum. 
Dum.: Vin mecum colloqui ? 



"DUMNORIX," A PLAY 329 

Caes.: Volo. Venia vestra, amici, cum Dumnorige solo agere 
cupio. 

{All but Dumnorix and Caesar retire. Caesar 
takes a seat near the tent, and Dumnorix 
remains standing before him) 

Dum.: Quid imperat imperator ? 

Caes.: Non tam imperantis quam rogantis partes hie suscipio. 
Scire velim an umquam in Brittania fueris. 

Dum.: Numquam. 

Caes.: Sed cognosti qui fuerunt. 

Dum.: Paucos. 

Caes.: Num maxime feros renuntiaverunt incolas esse. 

Dum.: Minime. Eiusdem linguae eiusdem indolis quae Gallis. 

Caes.: Sic et ego eos inveni. Unde igitur ista fama quae 
exercitum nunc commovet ? 

Dum.: Ex ignavis orta est qui timorem suum timore omnium 
obtegere volunt. 

Caes.: Et alios rumores audivi qui maxime me perturbent: 
esse nonnullos qui militum animos sollicitent ne in Brittaniam 
transeant; ipsos tribunos dicunt ire recusaturos. 

Dum.: Pessime sane de suo exercitu Caesar existimat qui 
huius modi rumoribus credat. 

Caes.: Minime credo. Sed commotum me fateor. Nisi me 
per viros fidissimos fortissimosque circumdatum sentirem — 

Dum.: Pro Aeduis ipse loquor. Eandem laudem merita est 
fides Gallica quam olim fides Romana. 

Caes.: Eandem. Quis negat? Timeo tamen ut omnes ista 
laude digni sint seu Galli seu Romani. Gallus Gallorum cognosti 
animum. Saepe apud te vidi quendam qui, ut puto, Eporix appel- 
latur. Estne ille fidelis ? 

Dum.: Fidelissimus. 

Cae,s.: Quidam eum mihi suspectum facere conati sunt. 

Dum.: Invidi. 

Caes.: Facile credo. (A pause.) Omnia, mi Dumnorix, tibi 
ostendam quae mihi sunt in animo. Vereor ne nimis sint perturbati 
milites mei si ad timorem Brittanorum et ille timor accesserit, ne 
post tergum Galli bellum moveant. 

Dum.: Unde bellum oriri posse censes ? 

Caes.: Undique. 

Dum.: Quid si exstiterit qui in fide mansuram Galliam tibi 
confirmet ? 

Caes.: Scilicet tu is eris ! 

Dum.: Ego. 

Caes.: Magna suscipis. 

Dum.: Maiora perficiam. 

Caes.: Mini autem visum est omnes quos mei suspicentur 
mecum deducere. Sine principibus gentes fore quietas existimant. 

Dum.: Quasi obsidum loco ? 

Caes.: Minime. Non ego eis fidem denego. Benevolentiam 
enim saepe comprobavi. Hac tantum de causa id facere decrevi 
ut concitatos militum animos sedare possim. 

Dum.: Sit ita, si tibi placet. Ego quidem triduo vel quadriduo 
Bibracte revertar. Ex Aeduis saltern nihil est quod vel invidissimis 
causam suspicionis possit praebere. 

Caes.: Vereor, Dumnorix, ne invidiores sint quam credas. 

Dum.: Me quoque audent calumniari! 

Caes.: Quis clam audax esse metuat ? 

Dum.: Me igitur quoque constituisti tecum ducere ? 

Caes.: Qua causa illata, ceteros deducam te relicto. 

Dum. (after a pause): Nollem recusare quod vel Caesari vel 
populo Romano ex usu esset; sed in Brittaniam te sequi non 
possum. 

Caes.: Cur, quaeso ? 

Dum.: Vetat religio. 

Caes.: Qualis religio ? 

Dum.: Antiqua a maioribus accepta. Nullo modo ei qui 
certis Druidum initiatus est sacris mare transire licet. 

Caes.: Et tu anilibus servis superstitionibus ? 

Dum.: Moremque patrium servare decet. 

Caes.: Etiam istos mores quibus homines deis immolare 
iubemini. 

Dum.: Non nunc de istis moribus agitur. Nefastis abiectis 
moribus, ceteros summa pietate colere oportet nisi quid ex eo 
detrimenti accipiat res publica. 

Caes.: Nonne satis magnum tibi detrimentum id videtur quod 
dixi? 

Dutn.: Fortasse maius videtur quam est. 

Caes.: Noli ita existimare. Ut tibi vera dicam, multo minus 
tibi communicavi quam ex militibus audivi. Sunt etiam qui 
quae quattuor ante annis precibus fratris tui condonavi, memoria 
teneant: mutatum in te nihil dicunt nisi aspectum. (Rising.) 
Volve haec tecum animo, Dumnorix. Tempus tibi dabo quod 
satis est, sed nullo modo fieri potest ut te hie relinquam. 

(Caesar leaves the stage. Dumnorix, with 
every sign of suppressed rage, sinks into the 
seat just vacated and remains staring fixedly 
ahead of him. Sania slips in quietly.) 

Sania: Quid evenit, Dumnorix ? Valde commotus videris. 

Dutn.: Aut suspicatur Caesar aut cognovit omnia. 

Sania: Quid facturus est ? 

Dum.: Me secum ducere decrevit. 

Sania: Ibisne ? 

Dum.: Numquam ibo. Maturius quam constitui sed eo 
gravius agam. 

Sania: Et ego. 

Dum. (starts): Sania! 

Sania: Quid me vis ? 

Dum.: Cave ne nimium mature. 

Sania: Noli timere. An putas hoc satis fore si ska aut veneno 
clam eum ulciscar? Ad pedes proiectum videre volo ut vitam 
suppliciter eum petentem interficere possim. Nee ulla alia ratione 
contenta ero. 

Dum.: Odisti plus quam Gallice. 

Sania: A Romanis didici et amare et odisse. 

(Verginius is seen approaching. Sania 
hastily withdraws, but not before she is 
noticed by Verginius.) 

Verg.: Lepidam mehercle ancillam, Dumnorix, tecum inter 
arma deduxisti. 

Dum.: Non mea est. Nostine Eporigem ? 

Verg.: Novi. 

Dum.: Illius est nuper empta. 

Verg.: Putasne venalem esse ? 

Dum.: Vin emere ? 

Verg.: Nisi nimio pretio. Non ego sum Crassus. 

Dum.: Placet tibi ilia, ut videtur. 

Verg.: Placet: non infitior. 

Dum.: Vocabo dominum. Sed hoc mini responde, Vergini. 
An re vera Caesar in Brittaniam transmittet ? 

Verg.: Ita vult. Amoena, credo, insula anno superiore valde 
delectabat. Omnes secum ducet. 

Dum.: Gratior videlicet mors inter amicos. 

Verg. {quickly) : Morituros nos censes ? 

Dum.: Omnibus aliquando moriendum. 

Verg.: Sed periculum magnum esse existimas ? 

Dum.: Periculosum semper mare. Sed fortes periculum 
delectat. Quamquam non tam fortis quam temerarii animi est 
certam oppetere mortem. 

Verg.: Furentis, si nulla necessitate coactus. 

Dum.: Multae ibi ferocesque gentes. E quibusdam audivi 
Romanum olim mercatorem vivo corpore ad quattuor indomitos 
equos colligatum divolsumque. 

Verg.: Horribilia narras. Et cum talibus gentibus nulla 
provocatus iniuria, bellum gerere statuit Caesar! 

Dum.: Maior a digno hoste accipienda gloria. 

Verg.: Maior, non infitior. Sed soli imperatori. Quid nos 
consequemur qui nee imperatores sunt nee legati ? 

Dum.: Parendum est, cum iubet Caesar. 

Verg.: Me cogere non potest. Tam sum civis Romanus quam 
ille. Nullo sacramento in eius verba adactus sum. 

Dum.: Sed ceteri verendi tribuni. Nemo haberi vult ignavus. 

Verg.: Si ego exercitum relinquam, facient idem omnes fere 
tribuni. 

Dum.: Putasne? 

Verg.: lam diu exploratum habeo. Galliam subegimus. Cur 
alienae gloriae causa et mortem nobis comparemus et quam vicimus 
Galliam amittamus ? 

Dum.: Credisne Gallos rebellionem facturos si Caesar discedat ? 
Verg.: Ita credo. Nonne tu ? 

Dum.: Nescio. Sed cur de talibus agimus rebus? Iubere 
illius est qui imperium habet. 

(Eporix returns. He scowls somewhat on 
seeing Verginius.) 

Verg.: Salve Eporix! 

Ep.: Salve! 

Verg.: Ancillam te habere venalem dicit Dumnorix. 

Ep.: Quam ancillam ? 

Dum.: Illam pallio nigro indutam — Saniam. 

Verg. (starting): Saniam! 

Dum.: Ita est. Num id nomen ante audisti ? 

Verg.: Olim in provincia nisi fallor sic appellatam mulierem 
apud hospitem meum Narbonensem cognovi. 

Dum.: Usitatum nomen apud Gallas. 

Ep.: Vendere earn nolo. 

Dum. (trying to attract his attention, without letting Verginius 
notice it) : Cur tandem ? 

Ep. (looking at Dumnorix in surprise) : Ab amico earn emi qui 
oravit ne umquam ad alienigenas earn venderem. 

(Verginius shrugs his shoulders. He is about 
to reply when he catches sight of Sania, who 
has entered at the back of the stage. He takes a 
few steps toward her.) 

Dum. (whispering to Eporix): Insanisne Eporix! Nonne 
sentis quid moliar ? 

Ep.: Tu quidem insanis qui ipse consanguineam in servitutem 
tradas Romanis. 

Dum.: Oportet. Omnia Romanorum consilia nobis deferet. 

Ep.: Turpissimum est quod facis, Dumnorix. 

(Eporix returns.) 

Verg.: Agedum Eporix! Vendesneeam? 
Dum. (quickly): Vendet, Vergini. Sestertium quinque mili- 
bus. Nonne, Eporix ? 

Ep. {with a gesture of resignation) : Sit ita. 
Verg.: Bene est. Me hie exspectate. Tabulas et argentum 
comparabo. 

(Goes.) 

Dum. (looking after him): Magnum tu tibi malum magno 
comparas, Romane. 



Actus Tertius 

(The quarter of the Roman camp at Portus 
Itius occupied by the Aeduan cavalry. 
Dumnorix and Eporix are found in close 
consultation.) 

Dum.: Nunc si se continebit Sania — 

Ep.: Difficillima postulas. Vix cuiquam ferendum est semper 
ante oculos habere iniuriae uldscendae facultatem nee uti posse. 

Dum.: Sed oportet. Nunc, si umquam, maxime oportet. 

Ep.: Noli timere. Sania se continebit. Alius est quidam de 
quo minus certo scio. 

Dum.: Quem dicis ? 

Ep.: Ipsum me. 

Dum.: Verum igitur est quod iam dudum suspicor! Amas 
Saniam ! 

Ep.: Amo. 

Dum.: Nunc intellego cur ita moleste te id ferre ostenderis 
cum simulata venditione tradi illam Verginio iuberem. 

Ep.: Vix cum ilium video manus cohibere possum. 

Dum.: Et ipse hie Verginius — scis quanto nobis usui futurus 
sit. 

Ep.: Si ultro pollicentibus Romanis credendum. 

Dum.: Credendum. Totus noster est. Ille est qui signum 
ceteris tribunis dabit, cum tuba iussum erit in naves ascendere. 
Ipse videbunt milites tribunos suos exercitum deserere. 

Ep.: Putasne Caesarem ob earn causam consilia mutaturum ? 

Dum.: Non puto. At perturbatum fractumque secum 
traducet exercitum. 



"DUMNORIX," A PLAY 335 

Ep. (after a pause): Cum ita tibi placuerit, non gravabor. 
Sed unum a te posco, Dumnorix. 

Dum.: Nihil poscere potes quod concedere nolim. 

Ep.: Cum confecta erunt omnia, hunc mihi permitte. 

Dum.: Socium prodi iubes? 

Ep.: Nonne ego socius? Nonne Sania? Et cum per te 
libere nobilissimaque femina serva facta est nonne et illam et me 
nefesta proditione proditum censes ? 

Dum.: Breve quoddam tempus servitura erat. 

Ep.: Quid tempus ad rem? Nota inusta est famae quam 
nulla quamvis longa series possit delere temporum. Hoc primum 
rogo, Dumnorix; hoc unum postulo. Tune amico denegabis qui 
nihil ante hunc diem sibi a te petivit ? 

Dum.: Sit ita. Invitus concedo quod tibi uni petenti nullo 
modo recusare possum. 

Ep.: Gratias tibi ago. Hoc certe efficiam ut benefici te 
numquam paeniteat. Venia tua, nunc discedam. Verginium 
video. 

(Hurriedly leaves, right, as Verginius enters, 
left. Verginius takes precautions not to be 
overheard.) 

Verg.: Hora appropinquat, Dumnorix. 

Dum.: Immo urget. Eritisne parati ? 

Verg.: Erimus. Paucorum tamen solliciti sunt animi. 

Dum.: Qua de re ? 

Verg.: A barbaris circumdamur. Quid si, cum minus triginta, 
a nostris relicti, inter Gallorum tot milia versabimur, nemo erit 
qui ira inflammatos animos cohibere possit ? 

Dum.: Dimitte istam curam. Die tuis obstrictum Dum- 
norigem gravissimo iure iurando se integros incolumesque omnes 
illos in provinciam deducturum. 

Verg.: Dicam illis. A Caesennio modo veni. 

Dum.: Eritne nobiscum ? 

Verg.: Erit. Quinque exceptis, omnes tribuni. Nisi Sacra- 
mento tenerentur, haud scio an omnes legati ire recusent. 

Dum.: Multi sunt Romae, si vera mihi inde deferuntur, qui 
Caesarem periisse laetaturi sint. 

Verg.: Plures quam credis. Cum ille tanta arrogantia usus 
sit ut tribunos consilium dare non patiatur, ferat quodcumque 
accidat. 

Dum.: Quid de Sania ista tua, Vergini ? An iam ilia conten- 
tus es? 

Verg.: Male emi, Dumnorix, cum illam emi. 

Dum.: Cur, quaeso ? 

Verg.: Morosam protervam ancillam apud se habere magnum 
sane malum est. 

Dum.: Multo peius infidam scelus domino machinantem. 

Verg.: Haud scio an infidam malim. Quantum interest inter 
hanc Saniam et illam Narbonensem de qua nuper tecum sum 
locutus! 

Dum.: Memini. Sed mutabit se fortasse aut si eadem 
manserit mente revendere poteris ei a quo emisti. 

Verg.: Non faciam. In provinciam deducam. In rebus 
humanioribus fortasse et ilia fiet humanior. 

Dum.: Et Eporigem venditionis paenitet. Redimere velit 
maiore pretio quam quod munerasti. 

Verg.: Quid mea refert ? Iste Eporix est quem amid maxime 
timeant. Tam malevolis semper nos aspicit oculis. 

Dum.: Nulla est causa cur timeant. 

Verg.: Scio tua auctoritate satis contra eum nos munitos. 
Nee mini quidem timeo sed sociis. 

Dum.: Ita oportet eos qui principem locum obtinent. 

{The noise of soldiers approaching is heard. 
Verginius hurriedly retires behind a tent as 
Brutus enters, in command of a company of 
soldiers. Among them is an old woman, 
ragged and bent, whose hands are tied behind 
her.) 

Brut.: Te quaero Dumnorix ? 

Dum.: Quid est ? 

Brut.: Nostine hanc mulierem ? 

Dum.: Novi. Quid fecit ? Cur a tuis ita trahitur ? 

Brut.: Maga quaedam vetula, ut videtur. Per castra ibat; 
mortem omnibus denuntiabat; timorem incutiebat imperitis. 

Anus: Mortem mortem — Romani — caeci in mortem ruitis! 

Brut, (raising a leather thong): Num tacebis, veneflca calami- 
tosa! Loris mox docebo. 

Bum.: Indigna facis, Brute, qui hanc anum afficias iniuria. 

Brut.: Iniuria hanc! Tune def ensurus es ? 

Bum.: Multi venerantur earn incolae. Sibyllam appellant. 
Cave ne animos eorum laedas. 

Brut.: Quin abeant in malam rem et incolae et Sibylla haec 
praeclara ! Quae nisi inf austam cohibebit linguam, loris ad mortem 
caedam. Ad te adduxi quod tuae auctoritati magis earn morigeram 
fore putavi. Gallice earn tacere iube! 

Bum.: Non opus est. Omnes scit linguas. Nonne ipse earn 
Latine loqui audiisti ? 

Brut.: Qua tibi placet lingua, at iube. 

Bum.: Desine, mater, illis vaticinari qui futura nescire malunt. 

Brut.: Quid ais! Vera tu earn pronuntiare censes ? 

Bum.: Numquam earn falli credunt multi. 

Anus (turning suddenly to Bumnorix and shrieking): Aries! 
aries! heu cave lupum! Lupus te devorat! 

Brut.: Quem appellat furibunda ? 

Bum.: Cornua arieti, mater. 

Anus: Dentes lupo, heu nigri et acuti! Cave! Cave! 

Brut.: Satis perdidi temporis. Hanc tibi permitto Sibyllam, 
Dumnorix. Tu providere debebis ut taceat. 

Bum.: Permitte. Tacebit. 

(Brutus and the soldiers file out. The old 
woman's hands are untied, and she is left 
standing before Bumnorix. Verginius comes 
forward.) 

Bene egisti, mater. Abi nunc ad tuos. Mox quae tibi facienda 
sint audies. 

Verg.: Tu illam incitasti ! 

Bum.: Minime. At non prohibui. Multum nos adiuvit ilia. 

(A shriek is heard.) 

Quis est qui clamat ? 

Verg.: Nescio. Mulieris, ut sono iudicem, vox est. 

Bum.: Cuius mulieris ? Una Sania prope est. 
Verg.: Eo repertum. 

(Hurries off. Dumnorix goes into the tent, 
leaving the stage empty for a short while. Just 
as he comes out, Eporix rushes in, breathing 
heavily.) 

Dum.: Quid est, Eporix? Ecquam mulierem clamantem 
vidisti ? 

Ep.: Vidi. Saniae minatus est centurio quidam truculentus. 
Ilia auxilium implorabat. 

Dum.: Tu quidem quid fecisti ? 
Ep.: Unus ordinum centurionem suum desiderabit. 
Dum.: Insane! Num eum interfecisti ? 
Ep.: Interfeci. 

Dum.: Temerarium f acinus! Incendentur omnium contra 
nos animi. 

Ep.: Feci quod meum erat. Non eos timeo. 
Dum.: Confer te statim ad Aeduos. Non oportet te hie 
offendi. 

(Eporix goes away, right. Dumnorix hurries 
left and looks anxiously in that direction. 
Verginius comes running in, breathless with 
anger and excitement.) 

Verg.: Sania ubi est ? 

Dum.: Nonne tecum ? 

Verg.: Non est. Quo abiit ? Quocum profugit ? 

Dum.: Profugisse earn censes ? 

Verg.: Ita dicunt calones. Cum Gallo quodam. 

Dum.: Quae accidit res ? Cur clamabat ? 

Verg.: Mortuum Romanum quendam ante tabernaculum 
inveni. Sed ipsam quaero. Eporigem suspicor. Vidistine eum ? 

Dum.: Non vidi. Sed audi, Vergini — 

(He tries to hold him back, but Verginius tears 
himself from his grasp and goes right.) 

Verg.: Conquiram et caveat repertus. 

(While the two were talking, a noise of shout- 
ing and tramping has been heard outside. 
This noise now increases. Dumnorix goes 
left to see what is going on. After a little while 
Brutus re-enters, and a number of soldiers 
behind him.) 

Bum.: Quern quaeris, Brute ? 
Brut.: Aeduum tuum Eporigem. 
Bum.: Qua de causa ? 

Brut.: Centurionem occidit. Mox discet avium vitam caram 
esse Romanis. 

Bum.: Cognosti cur eum occiderit ? 
Brut.: Non mea refert. 

Bum.: At mea. Aeduus est. Ab solis Aeduis causa cognosci 
debet. 

Brut.: Itane? Nunc iterum tuos defendis! Memoria tene, 
Dumnorix, etiam Caesaris posse tandem deficere patientiam. 

Bum.: Memoria teneo et Caesaris patientiam et tuam arro- 
gantiam. 

Brut.: Arrogantiae me arguis! 

(In the excitement of the controversy, neither 
has noticed the entry of Caesar, and the hush 
his presence has produced. Brutus now 
catches sight of him and at once turns to him.) 

Iudicet Caesar. Salve imperator! Exspectatus venis. 

Caes.: Quae inter vos orta est altercatio ? 

Brut.: Eporigem comprehendere volui a quo satis constat 
centurionem interfectum; meque, quia hoc facio, arrogantem 
appellat Dumnorix. Sceleratum istum protegere conatur. 

Bum.: Protego neminem. Quod tibi dixi et nunc Caesare 
praesente dico. Liber ille est liberae civitatis. lure nostro et 
accusari et condemnari oportet. 

Brut.: Aeduorumius! Quasi dicat Graecorum gravitatem ! 

Caes.: Tace, Decime. Erras, Dumnorix. Civem Romanum 
interfecit. Obnoxius est Romanis legibus. Tradere eum debes. 

Brut.: Ut a militibus tuis simulate) iudicio trucidetur! Non 
tradam. Et nobis civium vita cara. 
Caes.: Iratus loqueris. 

Brut, {to Caesar): Vides quo nos adduxerit praeclara tua 
dementia. 

Caes.: Verborum obliviscar, Dumnorix. Iterum te nunc 
moneo. Trade Eporigem. 

{In obedience to a signal, the stage has 
gradually been filling with Gauls. As yet 
there are only a few present.) 

Dutn.: Num apud me est ? Mitte qui eum conquirant. 
Caes.: Melius Romanis ipse preperire potes. 
Bum.: Existimasne me esse plagiarium vestrum ? 
Brut.: Quid, barbare! Itane audes Caesarem alloqui ? 
Dum.: Non aliter eum alloquor ac ceteros. Hospes meus est, 
non dominus. 

{Caesennius comes running in.) 

Caesennius {gasping): Tribunus tuus, Caesar — Verginius — 
Rufus Verginius. 

Caes.: Quid factum est ? Die! 

Caesen.: Interfectus est — sica — a — Patere me considere. 
Exanimatus sum. 

{He sinks down upon the stool before the tent 
of Dumnorix.) 

Brut.: A quo tandem ? 

Caesen.: Ab Eporige, eodem qui centurionem — 

Caes.: Ab Eporige! Quando? Cur? 

Caesen.: Propter mulierem. Amavit earn uterque. Verginius 
earn cum Eporige fugientem invenit conatusque est comprehendere. 
Adoritur sica Gallus, Verginium perfodit. 

Brut.: Audistine Caesar? Sicarius ipse effugit sed auctorem 
coram habemus. Nonne hunc in vincula dud iubes ? 
{Dumnorix starts and looks about him.) 

Caes.: Eporigem ipse conquiram. Mane hie, Dumnorix, cum 
tuis. Mox iussum erit in naves ascendere. Tunc ad navem tuis 
constitutam te recipe. 

Dum.: Non patiar eum comprehendi. 

Brut.: Tu non patieris! Insanisne? 

Dum.: Nee navem conscendam. 
Caes.: Meumne imperium neglegis ? 
Dum.: Neglego. Liber sum. 

(There is now a large group of Gauls about 
Dumnorix in the rear of the stage. Eporix is 
seen entering.) 

Brut.: En Eporix! En percussor iste! 

(The Gauls hurriedly collect about Dumnorix 
and Eporix.) 

Caes.: Abiecisti personam, Dumnorix. Ostendis te qualem te 
esse semper suspicatus sum. 

Dum.: Abieci et Romanorum iugum. I, traduc tecum in 
Brittaniam, istos servos tuos, feminarum vexatores. Hie dies 
imperio vestro extremus est. 

Brut, (rushes toward him) : Et tibi extremus, malum ! 

Caes.: Cohibe te, Decime. Aliter decet cum perfidis et 
barbaris pugnare. Signum dari iube. 

(The tuba is heard outside. Immediately there 
is a confused sound of running and shouting.) 

Dum.: Quid exspectamus, amici? Mortuo Verginio, nulla 
spes nisi in nobis. Progrediamur. Si moriendum est, at liberi 
moriemur, at ulti. 

(Dumnorix and the Gauls march out in 
column, right.) 
Caes.: Sequere cum cohortibus tribus, Decime. Redire 
primum iube. Si resistent, concide. 

(Brutus hurries out with all the Romans, 
leaving Caesar and Trebatius alone on the 
stage.) 
Treb.: Numquam talem esse Dumnorigem crediddissem. 
Simplicem, mansuetum, non callidum, non perfidum eum existi- 
mabam. 

Caes.: Et erat, quattuor quidem ante annis. Illo tempore 
vi adsequi quod cupiebat conatus est. Eo conatu depulsus, ad 
dolum confugit. 

Treb.: Quid cupiebat ? 
Caes.: Libertatem. 

Treb.: Non moleste ferre debemus cupiise eum quod omnibus 
natura imbuerit. 

Caes.: Nee fero. 

Treb.: Interna tamen iussisti. 

Caes. (after a moment's pause) : Cum subito coorta tempestas 
in agros irruit, etiam pulcherrimas frangit aristas. 

Treb.: Parabolis uteris. Non intellego. 

Caes.: Necesse est rem Romanam augeri. Quaecumque 
impedit res, tollenda est. 

Treb.: Romanus Romane loqueris. Sed, venia tua, me istarum 
rerum miseret quae tibi tollendae sunt. 

Caes.: Misericordem esse quis vetat? At misericordia non 
promoventur fines imperi. 

Treb.: Vide ne quando, ut rana in fabula, nimis magni facti 
disrumpantur fines isti. 

Caes.: Quid faceres, mi Trebati, si in villa tua tignum invenires 
fractum minansque. 

Treb.: Fabrum arcesserem qui mini id reficeret. 

Caes.: Fortasse et imperio nostro opus est fabro. 

(An optio enters.) 

Optio: Revertitur Brutus. 

Treb.: Quid? lam revertitur! Celeriter sane rem confecit. 

Caes.: Quid de Gallis ? 

Optio: Capti omnes. Unus Dumnorix se dedere recusavit. 
Gladio se diu defendit dum — 

Caes.: Fuit igitur. 

Optio: Fuit. 

(Brutus and his soldiers enter and fill the rear 
of the stage. Surrounded by them, are the 
Gauls, disarmed, and some with hands 
bound. Eporix and Sania are among them. 
Brutus advances to Caesar and engages in a 
whispered conference. A litter carried by 
four camp followers is brought upon the stage. 
Upon it is the body of Dumnorix. A groan 
breaks forth from the Gauls.) 

Ep. (forcing his way before Caesar) : Mors iam mini constituta 
est; satis intellego. Hoc autem unum precor antequam moriar. 

Caes.: Quid id est ? 

Ep.: Ut sepelire liceat principem nostrum. 

Caes.: Nullus deerit funeri honos. 



